Platycides

Platycides er en slekt av biller i familien rødvinger.

Utseende 
En middelsstor (7-9 millimeter), avlang, svart rødvinge, dekkvingene og de opphøyde listene på pronotum rødbrune. Antennene er trådformede og nesten så lange som kroppen. Hodet er kort og bredt med små fasettøyne, så bredt som pronotum. Dette er rektangulært, noe bredere enn langt, opphøyde lister avgrenser fem celler. Dekkvingene er jevnbrede med rader av svært grove, noe uregelmessig formede groper.

Levevis 
De voksne billene er dagaktive og treffes gjerne på blomster, der de spiser nektar og pollen. De finnes gjerne i nærheten av fuktig, død ved av løvtrær, der larvene utvikler seg.

Utbredelse 
Slekten er beskrevet fra Laos.

Systematisk oversikt  
Inndelingen følger 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien nettrødvinger, (Erotinae LeConte, 1881)
 stammen Erotini LeConte, 1881
 understammen Erotina LeConte, 1881
 slekten Platycides Kazantsev, 2012
 Platycides holzschuhi Kazantsev, 2012

Referanser

Eksterne lenker 
 

Rødvinger
Biller formelt beskrevet i 2012
Dyr formelt beskrevet av Sergej Vasiljevich Kazantsev
Laos' insekter